สตีฟ บรูซ

สตีเฟน โรเจอร์ บรูซ (; เกิด 31 ธันวาคม ค.ศ. 1960) เป็นผู้จัดการทีมฟุตบอลอาชีพชาวอังกฤษและอดีตผู้เล่นที่เล่นในตำแหน่งเซ็นเตอร์แบ็ค ล่าสุดเขาคุมทีมเวสต์บรอมมิชอัลเบียน

เขาเกิดที่คอร์บริดจ์ นอร์ธัมเบอร์แลนด์ เป็นนักฟุตบอลชายวัยเรียนที่มีแนวโน้มดี แต่ถูกสโมสรฟุตบอลอาชีพหลายแห่งปฏิเสธ เขากำลังจะเลิกเล่นฟุตบอลแต่ได้รับข้อเสนอให้ทดสอบฝีเท้ากับจิลลิงงัม และได้รับสัญญาอาชีพ บรูซลงเล่นให้สโมสรมากกว่า 200 นัดก่อนจะย้ายไปนอริชซิตีในปี ค.ศ. 1984 คว้าแชมป์ลีกคัพในปี ค.ศ. 1985 ในปี ค.ศ. 1987 เขาย้ายไปแมนเชสเตอร์ยูไนเต็ด ซึ่งเขาประสบความสำเร็จอย่างยิ่งใหญ่ ได้แชมป์พรีเมียร์ลีก 3 สมัย เอฟเอคัพ 3 สมัย ลีกคัพ 1 สมัย และยูโรเปียนคัพวินเนอร์สคัพ 1 สมัย เขายังกลายเป็นผู้เล่นอังกฤษคนแรกของศตวรรษที่ 20 ที่ได้เป็นกัปตันทีมและคว้าดับเบิลแชมป์ แม้จะประสบความสำเร็จในสนาม แต่เขาก็ไม่เคยเล่นให้กับทีมชาติอังกฤษ นักวิจารณ์ฟุตบอลร่วมสมัยอธิบายว่าเขาเป็นหนึ่งในผู้เล่นอังกฤษที่ดีที่สุดในยุคทศวรรษที่ 1980 และ 1990 ที่ไม่เคยเล่นให้ประเทศของเขาในระดับชาติเลย

นักฟุตบอลอาชีพ
บรูซได้เล่นให้กับกิลลิงแฮม เป็นสโมสรฟุตบอลสโมสรแรกในชีวิตของเขา ซึ่งบรู๊ซเล่นในตำแหน่งกองหลัง ด้วยความที่เขาเป็นคนรูปร่างใหญ่และมีพละกำลังกับความเร็วสูงของกองหลังในสโมสรทั้งหมด เขาสามารถช่วยสกัดบอลและช่วยโหม่งทำประตูให้ทีมหลายครั้ง และในปี ค.ศ. 1984 บรูซได้ถูกซื้อตัวไปเล่นกับนอริชซิตี และในสามปีที่เขาได้อยู่กับนอริชซิตี เขาได้พัฒนาการเล่นได้อย่างยอดเยี่ยมจึงเป็นความสนใจของแมนเชสเตอร์ยูไนเต็ด สโมสรฟุตบอลระดับแนวหน้าจากเมืองแมนเชสเตอร์ ได้ซื้อตัวเขาไปในราคา 4 ล้านปอนด์ โดยอเล็กซ์ เฟอร์กูสัน ผู้จัดการสโมสร ได้ชื่นชมการเล่นของเขามากและ ได้พัฒนากับฝึกสให้บรูซเล่นในตำแหน่งเซ็นเตอร์แบ็ก เพื่อใช้ในยามจำเป็น โดยได้เล่นให้แมนแชสเตอร์ยูไนเต็ดทั้งหมด 309 นัด ทำประตูได้ 36 ประตู แล้วหลังจากนั้น บรูซก็ได้ย้ายไปเล่นให้กับเบอร์มิงแฮมซิตี และเลิกเล่นฟุตบอลกับเชฟฟิลด์ยูไนเต็ด ในปี ค.ศ. 1999 ด้วยวัย 39 ปี

ผู้จัดการทีม
หลังจากเลิกเล่นฟุตบอลในฤดูกาล 1998–99 กับ เชฟฟิลด์ยูไนเต็ด  บรูซก็ได้ตัดสินใจมาสู่อาชีพผู้จัดการทีมต่อโดยได้เป็ผนู้จัดการของเชฟฟิลด์ยูไนเต็ด ต่อในฤดูกาล 1998-99 ซึ่งบรู๊ซได้นำพาเชฟฟิลด์ยูไนเต็ดจบอันดับที่ 8 ในฟุตบอลลีกดิวิชั่น 1 และนำทีมไปสู่รอบที่ 5 ของเอฟเอคัพ แล้วเขาก็ได้ถูกไล่ออกไป และหลังจากนั้นเขาก็ได้ย้ายไปคุมทีมในลีกอังกฤษอีกมากมาย อาทิ ฮันเดอร์สฟิลด์ทาวน์, วีแกนแอธเลติก, คริสตัล พาเลซ, เบอร์มิงแฮมซิตี, ซันเดอร์แลนด์ รวมถึง ฮัลล์ซิตี ในปี ค.ศ. 2012 โดยเฉพาะกับฮัลล์ซิตี บรูซมีสถิติที่ดีเยี่ยม สามารถพาสโมสรเข้าชิงเอฟเอคัพได้ในฤดูกาล 2014 แม้จะเป็นฝ่ายแพ้อาร์เซนอลไปก็ตาม แต่ก็เป็นฝ่ายยิงนำไปก่อนถึง 2–0 อีกทั้งในฤดูกาล 2016–17 ก็นำพาฮัลล์ซิตีกลับมาขึ้นสู่พรีเมียร์ลีกอีกครั้ง แต่ก่อนเปิดฤดูกาลเพียง 3 สัปดาห์ บรูซได้ประกาศลาออกจากตำแหน่ง เนื่องจากผิดหวังผู้บริหารสโมสรที่ไม่มีงบประมาณให้ซื้อตัวผู้เล่นรายใหม่

อ้างอิง

แหล่งข้อมูลอื่น

ผู้จัดการทีมฟุตบอลชาวอังกฤษ
ผู้จัดการทีมฟุตบอลในพรีเมียร์ลีก
นักฟุตบอลชาวอังกฤษ
ผู้เล่นสโมสรฟุตบอลนอริชซิตี
ผู้เล่นสโมสรฟุตบอลแมนเชสเตอร์ยูไนเต็ด
ผู้เล่นสโมสรฟุตบอลเบอร์มิงแฮมซิตี
กองหลังฟุตบอล
บุคคลจากเทศมณฑลนอร์ทัมเบอร์แลนด์
ผู้จัดการทีมสโมสรฟุตบอลคริสตัลพาเลซ
ผู้เล่นสโมสรฟุตบอลจิลลิงงัม
ผู้เล่นสโมสรฟุตบอลเชฟฟีลด์ยูไนเต็ด
ผู้เล่นในพรีเมียร์ลีก
ผู้จัดการทีมสโมสรฟุตบอลเชฟฟีลด์ยูไนเต็ด
ผู้จัดการทีมสโมสรฟุตบอลฮัดเดอส์ฟีลด์ทาวน์
ผู้จัดการทีมสโมสรฟุตบอลวีแกนแอทเลติก
ผู้จัดการทีมสโมสรฟุตบอลเบอร์มิงแฮมซิตี
ผู้จัดการทีมสโมสรฟุตบอลซันเดอร์แลนด์
ผู้จัดการทีมสโมสรฟุตบอลฮัลล์ซิตี
ผู้จัดการทีมสโมสรฟุตบอลแอสตันวิลลา
ผู้จัดการทีมสโมสรฟุตบอลเชฟฟีลด์เวนส์เดย์
ผู้จัดการทีมสโมสรฟุตบอลนิวคาสเซิลยูไนเต็ด
ผู้จัดการทีมสโมสรฟุตบอลเวสต์บรอมมิชอัลเบียน